Ñucanchi Italia llactama shu barcui ringaj nishcai,
Pablora shu cauźayujcunandi shu Julio nishca capitanma cunauca.
Pai Augusta nishca suldaru muntun capitanmi aca.
Shina rasha,
shu Adrumeto llactama rij barcui icucanchi;
Asia parti yacu punguunai llutarina aca.
Aristarco,
shu Tesalónicamanda Macedonia runa,
ñucanchihua cumpañasha,
llucshicanchi.
Cayandi punzha Sidonma pactacanchi.
Julio Pablora llaquisha,
paita lugarda cuca paihua amiguunajma ringaj,
amiguuna Pablora cuiranauchu.
Chimanda huamburisha,
Chipre islara huaira illashca partira pasacanchi,
huaira shujpurama shinzhi aitaupi.
Cilicia Panfilia partiunara mayanda pasacanchi.
Licia partii tiaj Mira llactama pactamucanchi.
Chihui ñucanchi capitán shu Alejandríamanda barcura tupaca,
Italiama riuta.
Chi barcui ñucanchira icuchica.
Ashca punzhauna alimanda huamburishca huasha,
turmindushua Cnido llacta ñahuipurai pactacanchi,
huaira arcajpi.
Shina rasha Creta islara huaira illashca partira pasacanchi Salmon llacta ñahuipurai.
Ashca turmindushua isla mayanlla huamburicanchi.
Ali Punguuna llactama pactacanchi,
Lasea llacta mayanllara.
Ashcara unaiyashcamanda,
shinallara sasina punzhauna pasashcamanda,
lamarbi huamburina ña huañuihuaj tucuca.
Pablo paigunara camachisha,
nica:
“Runauna turmindushua huamburishun,
ashca piridirinahua;
mana cargalla barculla pirdirinaungachu astaun shinallara ñucanchis.
Suldaru capitán Pablo rimashcara mana quiricachu;
randi barcu capitanda barcuyuj duiñura uyaca.
Cai pungu mana valijpi tamia timpura pasangaj,
ashcauna chimanda llucshingaj iyarinauca,
usharijpi Fenice punguma pactangaj,
chihui tamiara pasangaj.
Fenice shu Creta pungu aca,
indi llucshimuna rayara ricurij.
Huaira alilla sur quinri partimanda aitamujpi,
paiguna munashcami shamun,
nisha iyanauca.
Barcura apichina garautura aisasha llucchisha,
Creta isla yacu pata mayanda rinauca.
Manas chinijhuara riushcai,
Euroclidón nishca shinzhi huaira ali maqui partimanda aitasha,
barcura apica.
Huaira barcura apajpi,
mana ushacanchichu paihua pundara huairapurama muyuchingaj;
shinajpi barcura saquicanchi huaira apashcama ringaj.
Ñucanchi shu ichilla islara,
Clauda nishcara,
ali maqui partima pasacanchi,
chihui turmindushua ichilla canuara apinara ushacanchi.
Ichilla canuara barcui icuchishca huasha,
barcura huascaunahua shinzhira huatanauca ama paquiringaj.
Sirte nishca partima pactai rinara manzhasha,
huaira aitana llachapaunara irguchinauca,
barcu huaira apashcama ringaj.
Astaumbas,
cayandi punzha,
huaira mas shinzhiyaca;
shina rajpi cargara lamarma ichunauca barcura pangallayachingaj.
Quinsa punzhai,
ñucanchi quiquin maquiunahua barcu charishcaunara ichungaj callaricanchi.
Unaira indis,
istrillascunas mana ricurijpi,
huaira shinzhi atarijpi,
mana chari causashun iyacanchi.
Shinajpi ñucanchi unaira mana micujpi,
Pablo paiguna chaupi shungüi shayarisha,
nica:
“Sirtu pacha,
runauna,
ali anmaca ñuca rimashcara uyangaj,
ama llucshingaj Cretamanda,
casna turmindustas pirdirishcaras ama apingaj.
Astaun,
cuna rimauni:
Cariyaichi.
Shu runas mana chingaringachu,
randi barculla chingaringami.
Cuna tuta,
Diospa angel ñucahua tiauca.
Ñucas cai Diospaj ani,
paita sirviuni.
Angel rimasha nihuaca:
‘Pablo,
ama manzhaichu.
Can Césarba ñaupajpi pactai rina angui.
Dios tucui canhua pariju cumpañajcunaras canda cushcami. ’
Chiraigumanda cushiyaichi,
runauna.
Ñucaga Diosta quirinimi.
Pai rimashcasna pactaringami.
Shu islai shitai tucuna anchi.”
Chunga chuscu tuta tucushcai,
Adriático lamarbi huamburicanchi.
Barcura apaicachajcuna chaupi tuta huraspi,
“Allpa mayambi chari anchi,”
nisha iyanauca.
Yacu tupuna huascara cacharisha,
yacura tupunauca.
Ishqui chunga rigra tupu ucumi aca.
Mas ñaupajma risha,
cutilla huascara shitanauca.
Chihui chunga pichca rigra tupumi aca.
Rumii tacarinamanda manzhasha,
barcu siquimanda chuscu apichina garautura cachanauca.
Uctalla punzhayachu nisha chapanauca.
Barcura apaicachajcuna miticungaj,
ichilla canuara yacuma irguchinauca,
pundamanda garautura cacharingaraujsna rasha.
Pablo capitanda suldaruunaras rimaca:
“Caiguna mana barcui saquirinaupi,
canguna quishpinara mana ushanguichichu.”
Shinajpi suldaruuna huascaunara pitisha canuara cacharinauca.
Punzhayai callarijpi Pablo tucuira camachica:
“Canguna tucui micuichi,”
nica.”
Cuna ña chunga chuscu punzhara yarcaihua pasashcanguichi,
mana ansas micusha.
Chiraigumanda cangunara rugauni,
micuichi,
canguna causaimanda.
Canguna umamanda mana shu acchallas urmangachu.”
Casna rimashca huasha,
Pablo tandara apisha,
tucuihua ñaupajpi Diosta agrasica,
tandara paquisha micungaj callarica.
Shinajpi tucui ña cushiyasha,
shinallara micunauca.
Tucui ñucanchi barcui tiajcuna ishqui patsaj canzhis chunga suctapura acanchi.
Pactajta micushca huasha,
barcura pangallayachinauca,
apaushca trigura lamarma ichusha.
Ña punzhayajpi,
ricurij allpara mana ricsinaucachu.
Shu pulayayuj lamar muyuira ricunauca.
Chihui barcura llutachinara iyanauca,
usharijpi.
Huascaunara pitisha,
garautuunara lamarbi saquinauca.
Cahuinara huatana huascaras cacharinauca.
Barcu pundai aj huaira aitana llachapara atarichinauca,
pulayama llutaringaj.
Astaun ishqui yacupura aitashcamanda barcu punda rumii siririca.
Barcu siqui pascaringaj callarica,
lamar tsajlas shinzhi aitashcamanda.
Shinajpi suldaruuna tucui cauźayujcunara huañuchingaj iyarinauca,
ama pihuas huaitasha miticungaj.
Astaun capitán Pablora quishpichinara munasha,
paiguna iyarishcara arcaca,
shina nisha:
“Huaitanara ushajcuna yacuma ñaupa saltaichi pulayama llucshingaj.”
Chishujcunamanda huaquinguna palaunai huaquinguna ima barcu paquiunais llutarisha,
tucui pulayama llucshisha quishpinauca.
Ña quishpishca huasha yachacanchi cai isla shuti Malta aca.
Islai causaj runauna ñucanchira ali munaihua ricunauca.
Ninara apichisha tucui ñucanchira cayanauca,
shinzhi tamiashcamanda,
ñucanchi chirichishcamandas.
Shinajpi Pablo ansa chaquishca hualista pallasha,
ninai taucaca.
Nina rupajmanda shu machacui llucshisha Pablo maquii pillurica.
Chi runauna Pablo maquii machacui huamburijta ricusha,
islai tiajcuna paigunapura rimananauca:
“Sirtumi cai runa shu runara huañuchishca.
Pai lamarmanda quishpijta Dios paita mana lugarda cun causangaj.”
Astaun Pablo machacuira ninai chausica;
imas mana tucucachu.
Shinajpi paiguna chapanauca,
“Ñalla maqui punguingami,”
nisha,
“manasha huañusha urmangami.”
Unaira chapashca huasha,
mana imas tucujpi,
shu tunura iyarinauca:
“Pai shu diosmi,”
nisha.
Chi isla partii,
islamanda apu allpauna tianauca.
Paihua shuti Publio aca.
Pai ñucanchira cayaca.
Quinsa punzhara ñucanchira gustu cuirasha charica.
Publio yaya calinturahua ungushca asha caitui siriuca,
yahuardas ismasha huañuuca.
Pablo paihuajma icuca,
Diosta mañashca huasha ungushca ahuai maquira churasha paita alichica.
Caita rashca huasha,
shinallara shujcunas islai tiaj ungushcaunas shamunauca,
alichi tucunauca.
Chiguna shinallara ñucanchira llaquinauca,
ashcara ñucanchima cuyanauca.
Ñucanchi riupis tucui ministishcaunara cuyanauca.